
Parlamentul României

Camera Deputaţilor

Comisia pentru apărare, ordine                                                          Bucureşti, 11.03.2003

publică şi siguranţă naţională                                                             PL 165/2003

Nr.32/165
AVIZ

asupra proiectului de Lege privind aprobarea Ordonanţei Guvernului nr.30/2003 pentru modificarea  art. 36 din Legea nr. 105/1996 privind evidenţa populaţiei şi cartea de identitate
În conformitate cu prevederile art.89 din Regulamentul Camerei Deputaţilor, Comisia pentru apărare, ordine publică şi siguranţă naţională a fost sesizată spre dezbatere şi avizare cu proiectul de Lege privind aprobarea Ordonanţei Guvernului nr.30/2003 pentru modificarea  art.36 din Legea nr.105/1996 privind evidenţa populaţiei şi cartea de identitate, trimis comisiei noastre cu adresa nr.165 din 4 martie 2003 şi înregistrat cu nr.32/175 din 04.03.2003.
Potrivit prevederilor art.60 din Regulamentul Camerei Deputaţilor, în şedinţa din 

11 martie 2003, membrii comisiei au examinat proiectul de lege, expunerea de motive, precum şi avizul Consiliului Legislativ, nr.135/27.01.2003, referitor la acest proiect .


În urma dezbaterii, membrii comisiei au hotărât, cu majoritate de voturi pentru, avizarea favorabilă a proiectului de lege, în forma adoptată de Senat, cu următorul amendament admis:

· Alineatul (1) al articolului 36 se modifică şi va avea următorul cuprins:

 "(1) În cazul în care, în condiţiile legii, se schimbă denumirea unor unităţi administrativ - teritoriale sau a unor localităţi, precum şi în situaţia în care se aprobă reorganizarea sau trecerea într-un alt rang a unei unităţi administrativ - teritoriale, cheltuielile pentru schimbarea cărţii de identitate şi a celorlalte documente prevăzute de prezenta lege se suportă din bugetele locale".

(Autor: dl.dep.Timotei Stuparu)

În raport de obiectul şi conţinutul său, proiectul face parte din categoria legilor ordinare.

PREŞEDINTE,

Răzvan IONESCU

Red.s.c Barb Anca

Art. 36 - "(1) În cazul în care, în condiţiile legii, se schimbă denumirea unor unităţi administrativ - teritoriale sau a unor localităţi, precum şi în situaţia în care se aprobă reorganizarea sau trecerea într-un alt rang al unei unităţi administrativ - teritoriale, cheltuielile pentru schimbarea cărţii de identitate şi a celorlalte documente prevăzute de prezenta lege se suportă din bugetul de stat, prin bugetul Ministerului Administraţiei Publice.

“din bugetele locale”

(T.Stuparu)ADMIS(Localit.să-şi prevadă fondurile necesare  acestor scopuri)

(2) În cazul în care se schimbă denumirea străzilor, cheltuielile pentru schimbarea cărţii de identitate şi a celorlalte documente prevăzute de prezenta lege se suportă din bugetele locale.

(3) Pentru eliberearea actelor de identitate persoanelor reţinute sau arestate, care nu posedă asemenea documente şi care nu dispun de mijloace financiare, precum şi persoanelor cu handicap şi a celor fără venituri, şeful serviciului public comunitar de evidenţă a persoanelor poate acorda scutire de la plata cheltuielilor de producere şi eliberare a actelor de identitate. "
